	СПРАВКА
ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНИТЕ КОНСУЛТАЦИИ ПО ПРОЕКТ НА ПОСТАНОВЛЕНИЕ НА МИНИСТЕРСКИЯ СЪВЕТ ЗА ПРИЕМАНЕ НА УСТРОЙСТВЕН ПРАВИЛНИК НА ИА НФЦ

	1. Предложение за Нова допълнителна щатна бройка
Предложение:
Общия състав да се увеличи с една длъжност и да стане 18 щатни бройки
Новата щатна бройка да е с име специалист АВ/ИТ поддръжка и със следните дейности.
Поддържане на хардуера и софтуера на НФЦ
Поддръжка на (бъдещата) система за съхранение на филмите на НФЦ и контрол от Техническата комисия.
Съдействие при внедряването на ИСУН за кандидатстване на проекти за финансиране.
Работа (обслужване) на (бъдеща) цифрова кинозала на НФЦ
Съдействие при АВ технически и компютърни въпроси при организираните от НФЦ национални фестивали Златна роза и Златен ритон
Съдействие на техническа комисия при изпълнението на задачите ѝ.
Осигурява компютърната защита и сигурност на компютрите и софтуерни системи на НФЦ
Професионална връзка с външни технически служби(фирми/лица) при организиране на събития/фестивали от НФЦ. (аудио/видео/кинопрожекция)
Техническо осигуряване на предаването на живо в интернет при различните  събития (фестивали, конкурси, обсъждания и други публични прояви на НФЦ) 
Други свързани с аудиовизуални или компютърни дейности при изпълнението на задачите на НФЦ
Необходимите качества са:
Завършено висше инженерно (магистър) (свързано с компютри и/или аудиовизуални, радио/телевизия системи) или инженерно-художествено (магистър) образование (оператор, монтажист, мултимедийни системи и подобни). Може и друго завършено висше образование (магистър),но при доказване на поне 5 г. опит с горепосочените системи, членство в професионална организация свързано с компютри или аудиовизуална техника, научна или научно образователна титла в тези области. Опита с работа в динамична среда и с постоянни промени на текущите задачи (а не постоянно изпълнение на една задача). Работа в колектив и с външни партньори на НФЦ. Знаене на английски и поне още един разпространен език.
Мотиви за предложението:
Наблюденията върху работата на НФЦ показват, че остро се чувства липсата на ТОЧНО такъв човек с такива качества и специалности. Работата на НФЦ подлежи на по нататъшно дигитализиране, трябва да се подчинява на все по сложните изисквания за е-взаимодействие с други институции и с граждани, системите за управление трябва да се ъпдейтват, трябва да се осигури съответствие с някои задължителни вече за държавните органи директиви за киберсигурност и сигурност на информацията. Фестивалите и събитията на НФЦ стават все по технологични, има остра необходимост от специализирана система за съхранение на филмите предавани от бенефициентите на пари от НФЦ, система за качествен контрол от Техническата комисия, система за обучение на кадри вкл. технически предвидени както в ЗФИ , така и в задълженията на НФЦ по този устройствен правилник, предвидената референтна кинозала (и същевременно зала за събития на НФЦ) обуславят задължителното наличие на високоспециализиран, запознат със съвременните аудиовидеокино технологии, но и с компютърните, софтуерни и защитни технологии специалист.
Смятам, че заплатата на този специалист трябва да е в горната позволена граница за да може да се привлече човек, който ще може да движи всички тези разнородни дейности така както се полага на институция от ранга на НФЦ.
Ако съвсем няма бюджет, може да е на 4 часов работен ден, но според мен е абсолютно задължително.
Надявам се внимателно да размислите за предложението и да бъде прието.
С уважение
Радослав Марков
	Приема се частично.
	Осигуряването на функция, така както е описана в настоящото предложение и заедно с това осигуряването на щатна бройка, чрез която  да се реализира  нейното изпълнение може да бъде извършено в рамките на предложената административна структура и щатен състав.

